සුසුම්ලමින් සහ තම කූරු මිටිය බිම දිගේ අතුල්ලමින් වතුර වළ සොයා පැමිණෙන්නේ විසල් ඉත්තෑවෙකි. හේ හනි හනික දිව එන්නේ වතුර පිපාසාවෙන් විය යුතුයි. නමුත් ඉදිරියෙන් ඇති අනතුර පිළිබඳව ඔහුට අවබෝධයක් නැති හැඩයි. ඉත්තෑවා ඇස ගැටෙත්ම යම් තීරණයකට එළැඹි කොටි මව හනික ලැග සිටි ඉරියව්ව වෙනස් කරමින් පොළොවට සමාන්තරව යමින් හීන් සීරුවේ ඉත්තෑවා සිටි දෙසට ළං වූවාය. ඒ හඬක් නොනැගෙන්නටය. කොටියාට සොබාදම විසින් පරිත්‍යාග කර ඇති ඒ පුළුන් කොට්ට පා යුගළය නිහඬ ගමනකට ඉවහල් වන බව මෙවැනි වූ ගමන් විලාසයන් අධ්‍යයනය කිරීමේදී හොඳින් අවබෝධ වේ. වතුර වළෙන් නික්මුණු කොටි මව ඒ ආසන්නයේ වූ පඳුරු ගොමුවක් සමීපයට වහන් විය.
කොටියාට නිහඬ ගමනකට ඉවහල් වන්නේ කුමක්ද?
පුළුන් කොට්ට පා යුගළය